open-index/open-wikipedia-markdown huggingface dataset:
Anne Lindboe

**Anne Lindboe** (født 1971) er en norsk politiker (H) og barnelege. Hun er Oslos ordfører siden 2023. Lindboe var barneombud i åremålsperioden 2012–2018. Hun ble født i Sarpsborg men vokste opp i Re (nåværende Tønsberg) i Vestfold.

## Utdanning
Barneskolen gjorde hun på Solerød skole i daværende Våle kommune, nå Tønsberg kommune.
Lindboe har fransk grunnfag fra 1993, studerte medisin ved Universitetet i Oslo fra 1994 og ble cand.med. i 2000. Hun har også MBA i økonomisk styring og ledelse fra Norges handelshøyskole (2007–2009).. Hun ble tatt opp på ph.d.-programmet i 2010 og forsket under Torleiv Ole Rognum på hjerneødem (vannforgiftning) hos barn. I 2011 ble hun godkjent som spesialist i barnesykdommer (pediatri).

## Overlege
Lindboe har siden 2008 vært overlege ved Statens Barnehus i Oslo og siden 2010 forsker III ved Folkehelseinstituttet. Hun var turnuskandidat ved Bærum sykehus 2001–2002 og assistentlege ved Drammen sykehus (Barneavdelingen) 2002–2003 og Barneklinikken (Ullevål universitetssykehus) 2004–2007.

## Barneombud 2012–2018
Lindboe ble utnevnt av Kongen i statsråd den 27. april 2012, og tok over fra Reidar Hjermann i juni 2012. Hun var det første ombudet ansatt på åremål for seks år uten mulighet for forlengelse. Nytt var det også at statsråden hadde med seg et eget barnepanel som bistod i utvelgelsen. I 2018 ble hun etterfulgt av Inga Bejer Engh.

## Private Barnehagers Landsforbund
Etter tiden som barneombud ble hun i 2018 direktør for Private Barnehagers Landsforbund. Hun gikk av med umiddelbar virkning 3. januar 2022.

## Oslos ordfører
Lindboe var Høyres kandidat til vervet som Oslos ordfører ved kommunestyre- og fylkestingsvalget i 2023 og ble utpekt til embetet da byen fikk borgerlig bystyre. Hun meldte seg inn i Høyre 1. juli 2022.

## Referanser





## Eksterne lenker
* 
*
Münster bispedømme

**Münster bispedømme** er et katolsk bispedømme i Münsterland og Niederrhein i den tyske delstaten Nordrhein-Westfalen, såvel som i Oldenburger Land i Niedersachsen med sete i Münster. Det er som suffraganbispedømme en del av Köln erkebispedømme.
## Eksterne lenker
*
Micandra

***Micandra*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore, bredvingede stjertvinger, bakvingen med én ganske kort og én lengre og nokså bred stjert. Oversiden er metallisk blå med brune ytterkanter, den brune fargen er mer utbredt og blåfargen litt mattere hos hunnene enn hos hannene. Undersiden er brun eller brunrød med hvite tverrstriper.

## Levevis
Artene lever i høytliggende områder mellom 1000 og 3200 meter over havet, gjerne i tåkeskog.

## Utbredelse
Disse artene lever i Sør- og Mellom-Amerika, fra Mexico i nord til Argentina i sør.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Micandra''-gruppen** – Neotropisk
******** slekten *Micandra* Staudinger, 1888
********* *[[Micandra aegides]]* (C. & R. Felder, 1865)
********* *[[Micandra comae]]* (Druce, 1907)
********* *[[Micandra cyda]]* (Godman & Salvin, 1887)
********* *[[Micandra dignota]]* (Draudt, 1919)
********* *[[Micandra extrema]]* (Draudt, 1919)
********* *[[Micandra ion]]* (Druce, 1890)
********* *[[Micandra platyptera]]* (C. & R. Felder, 1865)
********* *[[Micandra sylvana]]* (Jörgensen, 1934)
********* *[[Micandra tongida]]* Clench, 1971
********* *[[Micandra stephanieae]]* Prieto, 2011

## Litteratur
* Prieto, C. (2011) The genus *Micandra* Staudinger (Lepidoptera: Lycaenidae: Theclinae) in Colombia, with the description of a new species from the Sierra Nevada de Santa Marta. Zootaxa 3040: 55-68.

## Eksterne lenker
* 

* Brower, Andrew V. Z. 2007. [''Micandra'' i The Tree of Life Web Project, http://tolweb.org/ http://tolweb.org 
* www.funet.fi – ''Micandra''
* Butterflies of America – *Micandra cyda* http://butterfliesofamerica.com/micandra_cyda.htm 
* Butterflies of America – *Micandra platyptera* http://www.butterfliesofamerica.com/L/micandra_platyptera_types.htm
Arcas (sommerfugl)

***Arcas*** er en slekt av glansvinger som tilhører underfamilien stjertvinger (Theclinae).

## Utseende
Middelsstore til forholdsvis store og spektakulære stjertvinger med to stjerter på bakvingene, disse er lange og ofte litt krøllete. Oversiden er skinnende blå med mørke ytterkanter. Undersiden er gjerne skinnende grønn med et svart tverrbånd på bakvingen, noen ganger med en skinnende rødfiolett flekk på forvingen.

## Utbredelse
Disse artene lever i Mellom- og Sør-Amerika, fra Mexico til det sørlige Brasil (Santa Catarina).

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Atlides''-gruppen** – Neotropisk
******** slekten *Arcas* Swainson, 1832
********* *[[Arcas cypria]]* (Geyer, 1837)
********* *[[Arcas delphia]]* Nicolay, 1971
********* *[[Arcas ducalis]]* (Westwood, 1852)
********* *[[Arcas gozmanyi]]* Bálint, 2006
********* *[[Arcas imperialis]]* (Cramer, 1775)
********* *[[Arcas jivaro]]* Nicolay, 1971
********* *[[Arcas nicolayi]]* Salazar Escobar & Constantino, 1995
********* *[[Arcas splendor]]* (Druce, 1907)
********* *[[Arcas tuneta]]* (Hewitson, 1865)

## Litteratur

## Eksterne lenker
* 
* Brower, Andrew V. Z. 2007. [''Arcas'' i The Tree of Life Web Project, http://tolweb.org/ http://tolweb.org 
* www.funet.fi – ''Arcas''
* Bilde av ''Arcas imperialis''
* Butterflies of America – *Arcas splendor* http://www.butterfliesofamerica.com/L/arcas_splendor_types.htm
* Bilde av ''Arcas ?tuneta''
Orso Ipato

**Orso Ipato** var etter tradisjonen være den tredje dogen i Republikken Venezia, men er den første som er historisk bekreftet.

Han kom fra Heraclea i Magna Graecia og ble anerkjent av den østromerske keiseren Leo III som ha ham tittelen *[[hypatus]]*, og dette er bakgrunnen for navnet Ipato, som hans etterkommere også benyttet.

Etter hans voldelige død, som det er ukjent hvem som sto bak, var det et interregnum hvor funksjonen ble ivaretatt av fire *[[Magister militum]]* fram til sønnen Teodato Ipato ble valgt til ny doge i 742.

## Referanser


## Eksterne lenker
* 
*Norwich, John Julius. *[https://books.google.no/books?id=1RLm2eHVNDsC&printsec=frontcover&hl=no&source=gbs_ge_summary_r&cad=0#v=onepage&q&f=false A History of Venice]*. Penguin books, 2003.
Jänkisjärvi

**Jänkisjärvi** er en bygd i Övertorneå kommune i Norrbottens län, Sverige. Jänkisjärvi har Övertorneå som poststed. Tyra Helena Lindström har skrevet to bøker om livet i bygden under 1700-, 1800- og 1900-tallet.

## Bøker om Jänkisjärvi og omegn
* 
* 
* 

## Referanser
Paradise Is Here

**«Paradise Is Here»** er en sang skrevet av Paul Brady som ble spilt inn og gitt ut på albumet *[[Break Every Rule (album)|Break Every Rule]]* med Tina Turner i 1986. Sangen ble også gitt ut på singel i 1987. Singelen kom på 21.-plass i Irland, 25.-plass i Østerrike, 31.-plass i Tyskland og 78.-plass i Storbritannia. Musikkvideoen ble regissert av Andy Morahan.

Paul Brady spilte inn sangen selv og ga den ut på albumet *Primitive Dance* i 1987.

Cher har også spilt inn sangen og ga den ut på albumet *It's a Man's World* i 1995.

## Referanser
Jostein Trøite

**Jostein Trøite** (født 21. desember 1946 på Skogn i Nord-Trøndelag) er en norsk gårdbruker og politiker (SV).

Han var medlem av Venstre før han meldte seg inn i SV i ung alder. Han var varamedlem av Levanger kommunestyre fra 1980 til 1987, fast medlem fra 1988 til 2019, så varamedlem fra 2019. Han har vært SVs gruppeleder og medlem av formannskapet i tre perioder. Han var også medlem av Innherred samkommunestyre 2004–2015. Trøite var medlem av Nord-Trøndelag fylkesting 2011–2015, ledet SVs fylkestingsgruppe, og satt fylkestingets plan- og økonomikomité.

Trøite er utdannet historiker og pedagog fra Universitetet i Trondheim fra 1976. Han var gårdbruker på farsgården Støre på Skogn i over 30 år. Gården har tidligere tilhørt farsslekten til Jonas Gahr Støre. Trøite har vært leder i Skogn Bondelag og styreleder i Innherred Biovarme AS. I 2016 ble han styreleder i Oikos – Økologisk Norge.

Jostein Trøite er sønnesønn av stortingsmann Johan Peter Trøite fra Hegra.

## Referanser


## Litteratur
*
Pisuquia (distrikt)

**Pisuquia** er et distrikt i provinsen Luya i regionen Amazonas i Peru. Distriktet grenser til distriktet Ocumal i nordøst, til distriktene Longuita, María og Luya i øst, til distriktene Lonya Chico og Ocalli i sør og til distriktet Camporredondo i vest. Distriktets nasjonale statistikkode er 010514 og hovedstaden er Yomblon.

## Landsbyer i distriktet Pisuquia

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
*  Pueblos del Peru: Pisuquia
Universitäts- und Landesbibliothek Darmstadt

**Universitäts- und Landesbibliothek Darmstadt** er det sentrale biblioteket til Technischen Universität Darmstadt i den kretsfrie byen Darmstadt i Regierungsbezirk Darmstadt i Hessen. Det tjener til forskning, undervisning og studier ved universitetet og som utdannings- og forskningsinnretting for regionen. Som offentlig vitenskapelig bibliotek forsørger det også befolkningen i det sørlige Hessen og tilhørende myndigheter og kulturinstitutter med litteratur.

Biblioteket dekker et bredt spektrum med aktuelle informasjonsmedia i trykt og digital form. Vekten ligger på naturvitenskapelige og tekniske verker, ånds- og samfunnsvitenskapelige såvel som lokalhistorisk litteratur. Det inneholder ca 1,5 millioner bøker, 4000 trykte tidsskrifter og 6000 online, såvel som et stort antall databaser. Litteratur som ikke utlånes, f.eks. læreboksamlinger, er tilgjengelig i egne lukkede avdelinger.
Laothus

***Laothus*** er en slekt av stjertvinger. De er sommerfugler i familien glansvinger.

## Utseende
Middelsstore stjertvinger, bakvingen med én kort og én lang, noe bred stjert. Hannens overside er skinnende blå med svarte ytterkanter. Undersiden er brunsvart med brede, skinnende hvite tverrstriper og en oransje flekk ved bakhjørnet. Slekten kjennes lett på den kontrastrikt fargede undersiden.
Noen arter har en påfallende «knøl» på forvingens forkant.

## Utbredelse
Slekten er utbredt i Sør- og Mellom-Amerika, fra Mexico i nord til Bolivia og Rio de Janeiro i sør.

## Systematisk inndeling

Artene er listet alfabetisk.

* Ordenen sommerfugler, Lepidoptera
** Underordenen Ditrysia
*** Gruppen storsommerfugler, Macrolepidoptera
**** Overfamilien dagsommerfugler, Papilionoidea
***** Familien glansvinger, Lycaenidae
****** Underfamilien stjertvinger, Theclinae
******* Gruppen Eumaeini
******** ***Allosmaitia''-gruppen'''
********* Slekten ***Laothus**' Johnson, Kruse & Kroenlein, 1997.
********** *[[Laothus barajo]]* (Reakirt, 1867)
********** *[[Laothus cockaynei]]* (Goodson, 1945)
********** *[[Laothus erybathis]]* (Hewitson, 1867)
********** *[[Laothus gibberosa]]* (Hewitson, 1867)
********** *[[Laothus numen]]* (Druce, 1907)
********** *[[Laothus oceia]]* (Godman & Salvin, 1887)
********** *[[Laothus phydela]]* (Hewitson, 1867)
********** *[[Laothus viridicans]]* (C. & R. Felder, 1865)

## Eksterne lenker
* 
* Brower, Andrew V. Z. 2007. [''Laothus'' i The Tree of Life Web Project, http://tolweb.org/ http://tolweb.org 
* www.funet.fi – ''Laothus''
* Butterflies of America – *Laothus erybathis* http://butterfliesofamerica.com/laothus_erybathis.htm 
* Bilde av ''Laothus gibberosa''
Rømskog skole

**Rømskog skole** er en barneskole i Aurskog-Høland kommune i Akershus. Skolen ble tatt i bruk i 1958. 

For skoleåret 2024/25 har skolen 45 elever fordelt på tre klasser fra 1. til 7. trinn. Elevene fortsetter grunnskoleutdanningen med ungdomstrinnene på Bjørkelangen skole. Rømskog skole var den eneste skolen i tidligere Rømskog kommune.

## Eksterne lenker
* Rømskog skole
* Tidligere Rømskog kommune: Skole og utdanning
Regattastrekningen i Grünau

**Regattastrekningen i Grünau** er en regattabane i Grünau i bydelen Treptow-Köpenick sørøst i Berlin. Den var arena for ro- og padlekonkurransene under sommer-OL 1936.

Regattastrekningen er 2000 meter lang og har bredde til seks robaner og ni padlebaner. Banen eies av bydelen Treptow-Köpenick. Den er i bruk til roing, padling og motorbåtrace. Som følge av skipstrafikken og strømningene i elven Dahme tilfredsstiller strekningen ikke lenger kravene til internasjonale ro- og padlemesterskap.

Den første offisielle roregatta på banen fant sted 27. juni 1880 og den er dermed den eldste idrettsarena i Berlin som fremdeles er i bruk.

## Eksterne lenker
*
Galaktisk koordinatsystem

**Galaktisk koordinatsystem** er det koordinatsystemet som brukes for å fastsette posisjoner i en galakse. Mange galakser, deriblant Melkeveien hvor jorden og solen befinner seg, har skiveform: hoveddelen av den synlige massen (med unntak av mørk materie) ligger svært nær skivens plan. Noen ganger er det praktisk å bruke dette galaktiske planet som grunnlag for det galaktisk koordinatsystem.

Generelt brukes begrepet nesten alltid om koordinater i Melkeveien, og ikke i andre galakser. Galaktisk breddegrad og lengdegrad betegnes med henholdsvis bokstavene *b* og *l*. Retningene som er rettvinklet mot planet (enten *b*=+90° eller *b* =−90°) går gjennom de galaktiske polene. Sammen med den galaktiske breddegraden danner de et kulekoordinatsystem. Objekter som har en galaktisk breddegrad &ndash; *b* &ndash; nær null ligger i samme plan som Melkeveiens skive.

## Nullpunktene
Det er vanskelig og unøyatig å fastsette Melkeveiens plan ettersom stjernene ikke ligger nøyaktig i samme plan. I 1959 definerte IAU Melkeveiens nordlige galaktiske pols posisjon til nøyaktig RA=, Dek= i det da aktuelle B1950-systemet; i det nåværende J2000.0-systemet, etter at presesjonen har blitt medregnet, er posisjonen fastsatt til RA=, Dek=. Denne posisjonen ligger i Berenikes hår, nær den lyssterke stjernen Arcturus. Den sørlige galaksepolen ligger i stjernebildet Billedhuggeren.

Den galaktiske null-breddegraden er på lignende måte fastsatt til ,  (B1950) eller ,  (J2000.0). Melkeveiens sentrum befinner seg ved ,  (J2000.0).

De senere observasjonenen med Hipparkossatellitten har gitt mer nøyaktige posisjonsbestemmelser, men systemet som ble definert i 1959 er fremdeles i bruk. Den aktuelle egentlige posisjonen for den galaktiske nordpolen er lg=0,004°±0,039°; bg=89,427°±0,035°. Solen befinner seg ca. 34,56±0,56 parsec (112,7±1,8 lysår) over det galaktiske planet. Siden solen befinner seg ca. &nbsp;lysår fra Melkeveiens sentrum ligger den relativt sett ganske nær det galaktiske planet.

## Se også
* Himmelkoordinat
Dirich Fyring

**Dirich Fyring** (**Didrik Fuiren**, **Feuring** eller **Firinch**) (født før 1580, død 30. september 1603)
var en dansk gullsmed som er kjent for sitt hovedverk Christian IVs krone.

Man vet ikke hvor eller når han var født, men det antas at han var utdannet i Nord-Tyskland. Han var borger i Odense før 1580 og i mars året etter ble han ansatt hos Frederik II som gullsmed. Etter Frederiks død i 1588 må han ha fortsatt i kongehusets tjeneste; han ledsaget Christian IV på en reise i Nord-Tyskland i 1595.

Fyrings eneste bevarte verk er Christian IVs krone som han utførte til kongens kroning i 1596.Om han har hatt medhjelpere i forbindelse med utformingen av kronen vet man ikke. Det har vært fremlagt teorier hvor en vesentlig del av æren for utformingen er tillagt Corvinianus Sauer, men dette kan ikke påvises.

Man kjenner til at han utførte flere arbeider for kongen, blant annet trompeter i sølv, gullkjeder og portrettmedaljonger.

## Referanser
Kerstin Engle

**Kerstin Engle** (født 1947) er en svensk tidligere politiker for Socialdemokraterna. Hun var riksdagsmedlem i Sverige 2002–2014. Hun ble valgt inn i riksdagen for Skåne läns norra och östra valkrets på plass 17. Av yrke var hun forsikringsrådgiver fram til hun gikk inn i politikken.

I riksdagen var hun blant annet fast medlem i kulturkomiteen, samt vara i utenrikskomiteen og i Sveriges OSSE-delegasjon.

## Referanser

 


## Eksterne lenker
* 
* 
* Kerstin Engle på Sveriges riksdags nettside
* Socialdemokraterna.se - Kerstin Engle
Kerstin Haglö

**Kerstin Haglö**, tidligere *Andersson*, (født 30. mai 1955 i Karlskrona) er en svensk politiker for Socialdemokraterna. Hun var riksdagsmedlem i Sverige fra 2002 til 2014. Hun ble valgt inn i riksdagen for Blekinge läns valkrets på plass 11.

## I riksdagen
Haglö var fast medlem av Sveriges EU-nemnd og i justiskomiteen, samt vara for Nordisk råds svenske delegasjon og i sosialsikringskomiteen.

## Referanser

 


## Eksterne lenker
* 
*
Cheng-Han

**Cheng-Han** (tradisjonell kinesisk: 成漢; forenklet kinesisk: 成汉; pinyin: *Chéng-Hàn*) regnes som et av sekstenkongerikene i Kinas historie, og var det første av disse som ble opprettet. 

Det eksisterte samtidig med  Jìn-dynastiet, og alle dets herskere kalte seg for keisere. Chéng-Hàn representerte egentlig to stater: **Chéng**, opprettet i 304 av Li Xiong, og **Hàn**, opprettet i 338 av Li Shou. Siden begge disse statene ble styrt av Lǐ-familien av bā-etnisiteten, slo kinesiske historikere dem ofte sammen til én enkelt Chéng-Hàn stat. Herskerfamilien har også blitt beskrevet som ba-di, siden den var opprinnelig ba'er fra dagens Sichuan som hadde bosatt seg blant diene i dagens Gansu. Vestlige kilder refererer ofte til dem som to ulike stater. Hvorvidt dette er riktig eller ikke er diskuterbart; da Li Shou krevde tronen i 338, regnet han ikke Li Xiongs familie som sine forgjengere, og selv om han fortsatte dyrkelsen av Li Xiong, holdt han den i et separat tempel. Li Shous sønn Li Shi anerkjente derimot de tidligere keiserne som sine forgjengere. 

Man regner vanligvis med at Chéng-Hàn ble oppretta i 304, men til tross for dette hadde Li Te erklært et nytt æranavn i 303, og enkelte kinesiske historikere har regnet selverklæringen av ett nytt æranavn for å være et symbol på et nytt rike, men på den tida krevde ikke Li Te å være keiser eller å ha andre spesielle titler.

## Chénghàns herskere

## Litteratur
* Thomas J. Barfield: *The Perilous Frontier: Nomadic Empires and China.* Blackwell, Cambridge MA/Oxford 1989
* Albert E. Dien: *Six Dynasties Civilization.* Yale University Press, New Haven/London 2007.
* David A. Graff: *Medieval Chinese warfare, 300–900.* Routledge, London 2002
*
Den lokale interstellare skyen

**Den lokale interstellare skyen** (, forkortet LIC) er den interstellare skyen omtrent 30&nbsp;lysår (9,2&nbsp;pc) i diameter som jordens solsystem for tiden beveger seg gjennom. Solsystemet antas å ha gått inn i den interstellare skyen ved et tidspunkt mellom  og &nbsp;år siden og forventes å forbli i den i ytterligere –&nbsp;år. Skyen har en temperatur på ca. &nbsp;°C, omtrent samme temperatur som overflaten på solen. Skyen er svært tynn, med 0,1&nbsp;atomer per cm³; omtrent en femtedel av tettheten i det galaktiske interstellare materiet (0,5&nbsp;atomer per cm³), men dobbelt så mye som gassen i den lokale boblen (0,05&nbsp;atomer per cm³). Den lokale boblen er et område med lav tetthet i det interstellare materiet hvor den lokale interstellare skyen er et lite, men tettere omtåde. Til sammenligning har jordens atmosfære 2,7&nbsp;molekyler per cm³ ved STP. Den lokale interstellare skyen begynner der heliosfæren og det interplanetariske materiet slutter.

## Referanser




## Eksterne lenker
*  Astronomy Picture of the Day – Dagens astronomibilde hos NASA
*  A Breeze from the Stars  – via science.nasa.gov
*  Voyager Makes an Interstellar Discovery  – via science.nasa.gov
*  Local Chimney and Superbubbles – via solstation.com
Kerstin Nilsson (forfatter)

**Kerstin Nilsson** (født 1948 i Ronneby i Sverige) er en svensk forfatter, kunsthistoriker og grunnskolelærer.

## Bibliografi
* *Hästen i grottan* 1994
* *B som i bilder, k som i konst* 1995
* *Ögonblick* 1997
* *Titta en cirkus!* 1997
* *Se huset* 1998 (sammen med Ulf Lundkvist)
* *Bara en plump?* 1998
* *Och konstnären sa* 2003

## Priser og utmerkelser
* Carl von Linné-plaketten, 1999

## Referanser
Kerstin Nilsson (politiker)

**Kerstin Nilsson** (født 1956) er en svensk politiker for Socialdemokraterna. Hun var riksdagsmedlem i Sverige fra 2010 til 2018. Hun ble valgt inn i riksdagen for Skåne läns södra valkrets på plass 295. Av yrke er hun forsikringsetterforsker.

## I riksdagen
Nilsson er vara i arbeidsmarkedskomiteen, konstitusjonskomiteen og i trafikkomiteen.

## Eksterne lenker
* 
*
Kerstin Nilsson

**Kerstin Nilsson** er navnet til flere personer:

*Kerstin Nilsson (forfatter)
*Kerstin Nilsson (politiker)

*Kerstin Rimsten-Nilsson, forfatter
Don’t Pass Me By

**«Don't Pass Me By»** er en sang som ble skrevet av Ringo Starr (kreditert Richard Starkey som er hans egentlige navn) som ble utgitt 22. november 1968 på dobbeltalbumet *[[The Beatles (White Album)|The Beatles]]* (også kalt *White Album*) med *[[The Beatles]]*.

23. august 1963 annonserte Starr i et intervju med New Musical Express at han hadde laget en sang ved navn «Don't Pass Me By», men at hver gang han vil spille den for de andre i gruppen, begynner de bare å le av ham.

Innspillingen skjedde først fem år senere, nærmere bestemt 5./6. juni/12./22. juli 1968 i Abbey Road Studios. Starr spilte trommer, bjeller, piano og sang vokal. Paul McCartney bidro også med piano samt bassgitar. John Lennon og George Harrison deltok ikke på «Don't Pass Me By». Det gjorde derimot en felespiller ved navn Jack Fallon. Første innspillingsdag het sangen «Ringo's Tune (Untitled)», «Ringo's Tune (Untitled)», deretter «This Is Some Friendly»

## Personell
*Ringo Starr: trommer trommer, bjeller, piano, vokal
*Paul McCartney: piano, bass
*Jack Fallon: fele

## Andre versjoner

Ringo Starr har gitt ut tre konsertversjoner av «Don't Pass Me By» etter at The Beatles ble oppløst: *VH1 Storytellers* (utgitt 1998) og *Tour 2003* (utgitt 2004) *Ringo Starr: Live at Soundstage* (utgitt 2007)

The Georgia Satellites ga ut en coverversjon av «Don't Pass Me By» i 1988 på deres album *Open All Night*.

## Referanser
Panthiades

***Panthiades*** er en slekt av glansvinger som tilhører underfamilien stjertvinger (Theclinae).

## Utseende
Middelsstore stjertvinger med én ganske kort og én lang stjert på bakvingene. Hannens overside er skinnende blå med svart ytterkant, gjerne en oransje flekk ved bakhjørnet. Forvingen har en rund til oval grop med opphøyd kant, denne er svart i bunnen. Hunnene er brunlige, uten denne gropen. Undersiden er mørkt brunlig med en oransje flekk ved bakhjørnet, hos noen av artene med brede, rette, hvite tverrstriper.

## Utbredelse
Disse artene lever i Mellom- og Sør-Amerika, fra Mexico til Argentina.

## Systematisk inndeling
 

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Panthiades''-gruppen** – Neotropisk
******** slekten *Panthiades* Hübner, 1819
********* *[[Panthiades aeolus]]* (Fabricius, 1775)
********* *[[Panthiades bathildis]]* (C. & R. Felder, 1865)
********* *[[Panthiades bitias]]* (Cramer, 1777)
********* *[[Panthiades boreas]]* (C. & R. Felder, 1865)
********* *[[Panthiades hebraeus]]* (Hewitson, 1867)
********* *[[Panthiades ochus]]* (Godman & Salvin, 1887)
********* *[[Panthiades paphlagon]]* (C. & R. Felder, 1865)
********* *[[Panthiades phaleros]]* (Linnaeus, 1767)

## Litteratur

## Eksterne lenker
* 
* Brower, Andrew V. Z. 2007. [''Panthiades'' i The Tree of Life Web Project, http://tolweb.org/ http://tolweb.org 
* www.funet.fi – ''Panthiades''
* Butterflies of America – *Panthiades bathildis* http://butterfliesofamerica.com/panthiades_bathildis.htm 
* Butterflies of America – *Panthiades bitias* http://butterfliesofamerica.com/panthiades_bitias.htm 
* Butterflies of America – *Panthiades phaleros* http://butterfliesofamerica.com/panthiades_phaleros.htm
Hadleigh Farm

**Hadleigh Farm** er arenaen for terrengsyklingskonkurransene under Sommer-OL 2012 og Paralympiske sommerleker 2012 og ligger ved Hadleigh i Castle Point nær Southend i fylket Essex.

## Området
Hadleigh Farm eies av Frelsesarmeen og drives som en pedagogisk arbeidsgård. Det har et senter for sjeldne dyr senter og et terom for besøkende. Den 2.8 km² store gården ble kjøpt i 1891 av William Booth som en del av en plan for å redde de fattige fra elendigheten i London.

Hadleigh Farm utsikt over Themsens munning i sør og grenser til Hadleigh Castle, bygget på 1230-tallet under regimet til kong Henry III. Slottet er et av de viktigste senmiddelalderslottene i Essex, og vedlikeholdes i dag av English Heritage. En del av terrengsykkelbanen krysser den tilgrensende Hadleigh Country Park, et område vernet på grunn av faunaen av virvelløse dyr som holder til der.

## OL i 2012
Hadleigh Farm ble i 2008 bekreftet som arena for terrengsykling under Londonlekene. Til OL vil det bygges midlertidige tribuner som skal kunne romme 3000 personer.

## Referanser
Beleiringen av Akizuki

**Beleiringen av Akizuki** i 1587, også kjent som **beleiringen av Oguma**, ble gjennomført av den japanske krigsherren Toyotomi Hideyoshi mot Akizuki-klanens Oguma slott som en del av felttoget for å¨erobre Kyūshū.

Etter å ha inntatt det nærliggende Ganjaku slott, styrt av en stattholder til Akizuki, vendte Hideyoshi sin oppmerksomhet mot Akizuki-klanens hovedslott.

Da hæren nærmet seg og forberedt beleiringen, rømte slottsherren Akizuki Tanezane om natt. Etter å ha inntatt slottet sies Hideyoshi å ha dekket veggene med hvitt papir, for å gi illusjon om at han hadde ressurser til å pusse opp hele slottet over natten. Etter å ha sett dette overga Tanezane seg uten kamp.

## Kilder
*Turnbull, Stephen (1998). 'The Samurai Sourcebook'. London: Cassell & Co. pp239–240.

## Se også
*Akizuki opprøret (1876)
Borduria

**Borduria** er et fiktivt land i Tintin-seriene skapt av tegneserieforfatteren Hergé. Landet spiller en rolle i flere av Tintin-albumene, og dukker først opp i albumet *[[Kong Ottokars septer]]*. Borduria befinner seg på Balkan. Nabolandet Syldavia er Bordurias erkefiende.

I nyere tid er også, ifølge den franske avisa Libération, Borduria EU-medlem.

## Noter

## Referanser
Krister Örnfjäder

**Krister Örnfjäder** (født 1952) er en svensk politiker for Socialdemokraterna. Han var riksdagsmedlem i Sverige fra 1992 til 2018. Han ble valgt inn i riksdagen for Kalmar läns valkrets på plass 150.

## I riksdagen
Örnfjäder satt i næringskomiteen, justiskomiteen, trafikkomiteen og i utenrikskomiteen. Örnfjäder var også nestleder i Riksdagens svenske delegasjon til Den interparlamentariske union (IPU).

## Referanser


## Eksterne lenker
* 
* Socialdemokraterna.se - Krister Örnfjäder
Granulasjon

**Granulasjon** er små lysere områder på soloverflaten som forårsaker av konveksjoner, det vil si varme som stiger opp fra solens indre.

En typisk granul er ca. 1000&nbsp;km i diameter og eksisterer i ca. 10&nbsp;minutter.
Luya Viejo (distrikt)

**Luya Viejo** er et distrikt i provinsen Luya i regionen Amazonas i Peru. Distriktet grenser til distriktet Santa Catalina i nord og i øst, til distriktet Luya i sør og til distriktet Conila i vest. Distriktets nasjonale statistikkode er 010510 og hovedstaden er Luya Viejo.

Distriktet ble opprettet den 22. november 1918.

## Landsbyer i distriktet Luya Viejo

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
Kjennemerke for motorkjøretøy

Et **kjennemerke for motorkjøretøy**, eller **bilskilt**, er en plate med en kombinasjon av sifre og eventuelt bokstaver som tjener til identifikasjon av et kjøretøy. Kjennetegnet viser kjøretøyets registreringsnummer og er som laget av metall eller plast. Tegnene kan være preget, malt, klebet eller heftet på merket. For noen kjøretøyer, som bil, er det etter FN-konvensjonen om veitrafikk krav om kjennemerker både foran og bak på kjøretøyet.

Et vanlig norsk skilt har sort skrift på hvit bakgrunn og består av 2 bokstaver (f.eks. AB, DL, KZ) og 5 tall (f.eks. 12345). Dette gjelder for personbil, lastebil og buss. Motorsykkel og tilhenger har 2 bokstaver og 4 tall.

Diplomatskilt er blå med hvit skrift, består av CD  XX  YYYY hvor CD står for *Corps Diplomatique*, XX er en tallkode for landet og YYYY er et løpenummer for kjøretøyet.

De fleste land har et system for kjennemerker som dekker hele landet eventuelt med mulighet til å stedfeste kjøretøyet til en bestemt del av landet. Noen land, blant annet USA, Canada og Australia, har ikke et felles nasjonalt system. Der har den enkelte delstat eller provins sitt eget system.

I Europa er kjennemerkene som regel avlange med alle tegn på én linje med dimensjoner som ikke overstiger 52 x 12 cm. I de fleste europeiske land er det likevel mulighet for å fordele tegnene på to linjer. I de fleste land i Nord- og Sør-Amerika anvendes kjennemerker med størrelsen 30 x 15 cm med tegnene på én rekke og statsnavn, delstatsnavn, årstall eller annet med små tegn over og/eller under registreringsnummeret. Motorsykler har de fleste steder kjennemerker som er mindre enn dette. I Europa har motorsykler normalt ikke kjennemerker som er større enn 28 x 21 cm.
I en del land settes kontrollmerker, også kalt oblater, på kjennetegnene for å vise at det er betalt årsavgift eller tilsvarende. I mange land, særlig i Europa, er kjennetegnene utstyrt med nasjonalitetsmerke som inkluderer enten nasjonalflagget eller EU-flagget for medlemsland i EU.

## Referanser


## Se også
* Liste over nasjonale kjennetegn på kjøretøy
* Kjennemerke for motorkjøretøy i Europa
* Kjennemerke for motorkjøretøy i Norge
* Personlig bilskilt

## Eksterne lenker
*
Solens rotasjon

**Solens rotasjon** kan variere med breddegrader på grunn av at solen er sammensatt av gassformig plasma. Graden av rotasjon er observert å være raskest ved ekvator (breddegrad φ=0&nbsp;°) og å avta når breddegradene øker. Den differensielle rotasjonen beskrives vanligvis med ligningen:

:\omega=A+B\,\sin^2(\varphi)+C\,\sin^4(\varphi)

hvor ω er vinkelhastigheten i grader per dag, φ er breddegraden på solen og A, B, og C er konstanter. Verdiene A, B, og C varierer avhengig av teknikkene som brukes for målingene så vel som tidsperioden som studeres. Et nåværende sett med aksepterte gjennomsnittsverdier er:

:A= 14.713 °/dag (± 0.0491)

:B= –2.396 °/dag (± 0.188)

:C= –1.787 °/dag (± 0.253)

## Referanser
Omari Hardwick

**Onari Hardwick** (født 9. januar 1974) er en amerikansk skuespiller, kjent for rollen som "John Hallon" i tv-serien *[[Saved (TV-serie)|Saved]]*.

Hardwick fikk en mindre rolle i filmen The Guardian fra 2006. I 2010 spilte han i superhelt-filmen Kick-Ass og i 2017 spilte han i thrilleren Shot Caller.

## Eksterne lenker
* 
*
Kurt Kvarnström

**Kurt Kvarnström** (født 1948) er en svensk politiker for Socialdemokraterna. Han var riksdagsmedlem i Sverige som erstatter fra 2001 til 2002, deretter fast medlem 2002–2014. Han ble valgt inn i riksdagen for Dalarnas läns valkrets på plass 47.

## I riksdagen
Kvarnström satt i sosialsikringskomiteen, samt var vara i sosialkomiteen og valgkomiteen.

## Referanser

 


## Eksterne lenker
* 
* 
* Socialdemokraterna.se - Kurt Kvarnström
Stille natt (Randi Hansen og Olav Stedje-album)

***Stille natt*** er et musikkalbum med Randi Hansen og Olav Stedje, utgitt i 1983. Albumet lå en uke på VG-lista i 1984 og endte med 17.-plass som beste plassering.

## Sporliste

# «Deilig er jorden» (Trad./B.S. Ingemann)
# «Det lyser i stille grender» (Lars Søraas d.y./Jakob Sande)
# «Julekveldsvise» (Arnljot Høyland/Alf Prøysen)
# «En stall under stjerna» (Trad./Randi Hansen)
# «Mørk, mørk vinter» (Billy Hayes/Jay W. Johnson/Ivar Dyrhaug)
# «Under din vinge» (Randi Hansen)
# «J-u-l-e-k-v-e-l-d» - C-H-R-I-S-T-M-A-S (Jenny Lou Carson/Eddy Arnold/Sakseide)
# «Det var en gang i Betlehem» (Trad./Randi Hansen)
# «No vandrar frå kvar ein verdenskrok» (Jonas Dahl/Alf Fasmer Dahl)
# «Julestria» (Randi Hansen)
# «Bjelleklang» (James Pierpont/Juul Hansen)
# «Nå tennes tusen julelys» (Emmy Köhler)

## Medvirkende
### Musikere
* Randi Hansen - sang, kor, låtskriver
* Olav Stedje - sang, kor, gitarer
* Svein Dag Hauge - gitarer, produsent, tekniker 
* Rolf Graf - bass
* Per Kolstad - keyboard
* Terje Kinn - gitarer, banjo 
* Thor Andreassen - trommer, perkusjon
## Eksterne lenker
*
Lars Johansson (politiker)

**Lars Johansson** (født 1950) er en svensk politiker for Socialdemokraterna, og har vært riksdagsmedlem i Sverige siden 2002. Han ble valgt inn i riksdagen for Göteborgs kommuns valkrets på plass 227.

## Tidlig karriere
Johansson var ansatt hos Volvo fram til 1973, hvor han også var aktiv innen fagbevegelsen. Johansson ble deretter ombudsmann i Sveriges socialdemokratiska ungdomsförbund (SSU), og senere i socialdemokraterna. Fra 1986 var han kommunepolitiker i Göteborg.

## I riksdagen
Johansson sitter i trafikkomiteen, og er erstatter i Riksdagsledelsen. Johansson er også medlem i Exportkontrollrådet, et verv han har hatt siden 1. februar 2007.

## Referanser


## Eksterne lenker
* 
* 
* Lars Johansson på Sveriges riksdags nettside
* Socialdemokraterna.se - Lars Johansson
Vita Annonis Minor

**Vita Annonis Minor** er et manuskript som inneholder en biografi av erkebiskop av Köln Anno II, og som fortsetter med hagiografier fra 1400-tallet. Manuskriptet skal ha blitt skrevet i kloster Siegburg omkring 1180. Det ble senere en besittelse hos kloster Grafschaft, selv om det er uenighet om når dette skjedde. Noen forfattere angir året 1186, mens andre regner det som mer sannsynlig at håndskriften ikke ankom klosteret Grafschaft før i 1374. Manuskriptet omtales første gang på midten av 1600-tallet av Kölns biskop og historiker Aegidius Gelenius i en liste over klosterets håndskrifter. Etter sekulariseringen, oppløsningen av hertugdømmet Westfalen og overføringen av dets område til landgrevskapet Hessen-Darmstadt, havnet manuskriptet i 1804 i hoffbiblioteket til Ludwig I av Hessen-Darmstadt i Darmstadt. Det befinner seg idag i Universitäts- und Landesbibliothek Darmstadt under katalognummeret  Hs. 945.

## Eksterne lenker
* Håndskriftbeskrivelse
* Klaus Graf: F. W. E. Roth und die Vita Annonis minor (Darmstadt, ULB, Hs. 945). I ''Archivalia'', 8. desember 2015
Sésia

**Sésia** var navnet på et departement i Det første franske keiserdømme. Det befinner seg i dagens Italia og fikk sitt navn etter elven Sesia. Hovedstaden var Vercelli.

Departementet ble dannet 11. september 1802, da Napoléon Bonaparte okkuperte kongedømmet Sardinia. Det var inndelt i arrondissementene Vercelli, Biella og Santhià. Departementet ble oppløst etter Napoleons nederlag i 1814.

Territoriet er idag delt mellom de italienske provinsene Vercelli og Biella.

## Referanser
You’ve Got to Hide Your Love Away

**«You've Got to Hide Your Love Away»** er en sang av rockegruppen The Beatles. Sangen er mest skrevet av John Lennon (men offisielt kreditert Lennon/McCartney). Den ble utgitt 6. august 1965 på albumet Help!.

«You've Got to Hide Your Love Away» var inspirert av Bob Dylans sanger. Det har blitt hevdet at sangen handler om The Beatles' manager Brian Epstein som var homofil, men Lennon hverken bekreftet eller avbekreftet dette i intervjuer. Sangen ble innspilt 18. februar 1965 i Abbey Road Studios, og med unntak av Andy White på Love Me Do og diverse keyboard av George Martin, var «You've Got to Hide Your Love Away» den første av gruppens innspillinger hvor de benyttet en ekstern musiker.

En alternativ tagning ble utgitt på Anthology 2 i 1996.

## Personell

*John Lennon: akustisk gitar (12-strengers), vokal
*Paul McCartney: bassgitar
*George Harrison: akustisk gitar (6-strengers)
*Ringo Starr: tamburin
*Johnnie Scott: altfløyte, tenorfløyte

The Beatles eller John Lennon spilte aldri «You've Got to Hide Your Love Away» offentlig i konsertsammenheng, men den ble inkludert i filmen Help!.

## Referanser


## Eksterne lenker
*Sangteksten (presentert på The Beatles' offisielle webside)
Karl Friedrich von dem Knesebeck

**Karl Friedrich von dem Knesebeck** (født 5. mai 1768 i Karwe i provinsen Brandenburg i kongeriket Preussen, død 12. januar 1848 i Berlin, Kongeriket Preussen) var en prøyssisk generalfeltmarskalk. Etter den første koalisjonskrigen ble han forfremmet flere ganger, og ble deretter en militær rådgiver under Napoleonskrigene.

## Referanser
Providencia (distrikt)

**Providencia** er et distrikt i provinsen Luya i regionen Amazonas i Peru. Distriktet grenser til distriktene Camporredondo og Ocalli i nord, til distriktet Ocumal i øst og i sør og til regionen Cajamarca i vest. Distriktets nasjonale statistikkode er 010515 og hovedstaden er Providencia.

Distriktet ble opprettet den 21. juni 1987.

## Landsbyer i distriktet Providencia

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Providencia
Andrews (Texas)

**Andrews** er fylkesetet i Andrews County i Texas i USA. Byen ligger i midten av fylket og ved folketellingen i 2010 hadde byen 11 088 innbyggere.

## Referanser


## Eksterne lenker
* 
*  Innbyggertall 2010 - 2019 – United States Census Bureau
UNSMIS

**United Nations Supervision Mission in Syria**, **UNSMIS**, var en militær observasjonsstyrke opprettet av FNs sikkerhetsråd ved resolusjon 2043 av 21. april 2012 for å overvåke avslutning av voldsbruk fra partene i konflikten i Syria og støtte gjennomføringen av FNs spesialutsending Kofi Annans sekspunktsplan for å gjøre slutt på borgerkrigen i landet. Styrken på inntil 300 ubevæpnede militærobservatører fikk mandat for en periode på 90 dager, forlenget med ytterligere 30 dager den 20. juli 2012. Generalmajor Robert Mood ble av FNs generalsekretær Ban Ki-moon oppnevnt til å lede styrken. Etter at hans periode utløp 20. juli 2012, ble han erstattet av generalløytnant Babacar Gaye fra Senegal. 

I begynnelsen av juni uttalte Robert Mood at han var svært bekymret for sikkerheten for observatørene på grunn av den tiltagende volden i landet. Flere av observatørgruppens biler var blitt beskutt, og én var kraftig skadet av en vegbombe. 16. juni måtte observatøroppdraget innstilles inntil videre, men observatørene forble i landet. 

Per 30. juni 2012 hadde UNSMIS en styrke på 278 militærobservatører støttet av en sivil stab på 81 internasjonale og 40 lokale. Landene som bidro med observatører var Armenia, Bangladesh, Benin, Brasil, Burkina Faso, Burundi, Danmark, Ecuador, Egypt, Fiji, Filippinene, Finland, Frankrike, Ghana, Indonesia, Irland, Italia, Jemen, Jordan, Kambodsja, Kenya, Kina, Kirgisistan, Kroatia, Marokko, Mauritania, Nederland, Nepal, New Zealand, Niger, Nigeria, Norge, Paraguay, Romania, Russland, Senegal, Slovenia,  Sveits, Togo, Tsjad, Tsjekkia og Zimbabwe. 

20. juli vedtok FNs sikkerhetsråd gjennom resolusjon 2059 at oppdraget skulle forlenges med nye 30 dager til 20. august, men at en ytterligere forlengelse kun ville bli vurdert dersom volden avtok, slik at observatørgruppen kunne fortsette oppdraget sitt. En måned senere var det ingen tegn på at volden kom til å avta, og 16. august uttalte Frankrikes FN-ambassadør Gerard Araud at Sikkerhetsrådet ikke kom til å forlenge mandatet ytterligere. UNSMIS' mandat opphørte 19. august 2012.

## Referanser


## Eksterne lenker
* ''UNSMIS. United Nations Supervision Mission in Syria'', United Nations Peacekeeping
Græse

**Græse** er en liten landsby i Nordsjælland i Danmark med 214 innbyggere (2023). Den ligger  i Frederikssund kommune, to kilometer øst for Græse Bakkeby og fem kilometer nordøst for Frederikssund. 

I Græse finner man Græse kirke, som er bygget på 1100-tallet.

## Referanser




## Eksterne lenker
*
San Jerónimo (distrikt i Luya)

**San Jerónimo** er et distrikt i provinsen Luya i regionen Amazonas i Peru. Distriktet grenser til provinsen Bongará i nordøst, til distriktet San Cristóbal i sørøst, til distriktet Santa Catalina i vest og til provinsen Utcubamba i nordvest. Distriktets nasjonale statistikkode er 010518 og hovedstaden er Paclas.

Distriktet ble opprettet den 5. februar 1861.

## Landsbyer i distriktet San Jerónimo

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: San Jerónimo
Darius

Mannsnavnet **Darius** (persisk:  *Dārīus*) er en kortform av det gammelpersiske **, tronenavnet til Darius den store og to andre konger i Akamenide-dynastiet. I dag blir navnet derfor gjerne tillagt betydningen «rik og kongelig», mens den eldre gammelpersiske formen trolig er sammensatt av to ord som betyr «holde fast det gode».

I Norge brukes både den latinske formen Darius og den greske formen Dareios, og i forbindelse med innvandring fra Polen har også den polske formen Dariusz kommet til Norge.

## Etymologi

Latinsk , gresk  , arameisk , elamittisk , akkadisk , egyptisk , lykisk , og gammelpersisk , er kortformer for gammelpersiske  , (gresk , arameisk , elamittisk , akkadisk ). Den eldre gammelpersiske formen  er sammensatt av *Dāraya-* [holde] + *va(h)u-* [gode], og betyr «holde fast det gode».

## Utbredelse
*Dariusz* er et vanlig navn i Polen, og *Dario* er utbredt i flere land. Formen *Darius* er lite utbredt.

|}

## Kjente personer med navnet
Personene i listen er ordnet kronologisk etter fødselsår.
* Dareios I av Persia, persisk konge fra 521 f.Kr. til 486 f.Kr.
* Dareios III av Persia (ca. 380 f.Kr. &ndash; 330 f.Kr.), persisk konge
* Darius Milhaud (1892&ndash;1974), fransk komponist
* Darius Khondji (f. 1955), iransk-fransk filmskaper
* Darius Rucker (f. 1966), amerikansk musiker
* Darius Campbell (f. 1980), skotsk sanger
* Darius Vassell (f. 1980), engelsk fotballspiller
* Darius Henderson (f. 1981), engelsk fotballspiller

## Referanser


## Eksterne lenker
Erling Gustavsen

**Erling Gustavsen** (født 5. august 1901 i Tistedalen, død 20. september 1970 i Oslo) var en norsk  pinsevenn og forfatter.

## Bøker
* 1945 – *Det som hendte og det som kommer*
* 1941 – *En evig dom*
* 1939 – *Messias' første og annet komme*
* 1935 – *Hva sier bibelen om dåpen?*

## Referanser
Svanøy hovedgård

**Svanøy hovedgård** er en stor gård på øya Svanøy som ligg 15 km sørøst for Florø.

Gården tilhørte i middelalderen Bergen bispestol og ble krongods ved reformasjonen, den gang ble gården kalla Bru. I 1662 ble gården solgt til Københavns biskop, erkebiskop Hans Svane, som også fikk seg overdratt seg krongodset i Sunnfjord, som innebar 759 bruk. I 1685 døde Svane. Hans enke fikk 1685 setegårdsrettigheter for Svanøy, som fikk sitt nåværende navn etter hennes mann. Samtidig ble gården eget birk, og dette varte helt frem til 1821.

Svanøy ble i 1719 solgt til stiftamtskriver Severin Seehusen, som 1720 ble adlet med navnet de Svanenhielm. Han kom så i stor økonomisk nød, og godset ble 1724 inndratt av kronen, og mesteparten av leilendingsbrukene ble frasolgt.

Senere eiere var slekten Nagel og hoffagent Herman Dietrich Janson. Gården ble så solgt til Hans Nielsen Hauge. Hauge overlot gården til Ole Torjersen Svanøe, den mistet da sine setegårdsrettigheter. Ole Torjersens etterslekt, familien Svanøe, eier fremdeles Svanøy gård.

Svanøy gård har et areal på 2500 daa, hvorav 250 daa dyrket mark og 2000 daa skog. Selve hovedbygningen er på 50 daa, park ble 1972 overdratt til Svanøy stiftelse. Stiftelsen planla å bruke stedet som et kurs- og konferansesenter, men overdrog 1992 eiendommen til Kværner. Den fredete hovedbygningen, et toetasjes, trefløyet anlegg med valmtak, er oppført omkring 1750 og fikk sitt nåværende utseende omkring 1820.

## Eksterne lenker
*
Fortellingen om Genji

***Fortellingen om Genji*** (kanji: 源氏物語, *Genji monogatari*) er et klassisk verk i japansk litteratur som blir tilskrevet den japanske adelskvinnen Murasaki Shikibu.  

Fortellingen, som beskriver kjærlighetslivet til atten år gamle prins Hikaru Genji, keiserens sønn, består av 54 kapitler og ble skrevet på begynnelsen av det ellevte århundre, rundt Heian-periodens høydepunkt. Boka har blitt kalt verdens første roman, første moderne roman, første psykologiske roman og første roman som fremdeles regnes som en klassiker. Romanen gir en unik framstilling av kunstfilosofien, intrigene, sedene og skikkene ved det keiserlige hoff i den perioden. *Fortellingen om Genji* har flere ganger blitt oversatt fra klassisk japansk til moderne japansk og andre språk, men per 2019 aldri til norsk. 

Originalmanuskriptet er ikke blitt funnet. 

## Referanser

## Eksterne lenker
*
Kongedømmet Ahom

**Kongedømmet Ahom** (*Mong Dun Shun Kham*, *Kongedømmet Assam*) var en stat i Brahmaputradalen i det nåværende Assam, India, som eksisterte i omtrent 600 år fra begynnelsen av 1200-tallet til kolonisasjonen på begynnelsen av 1800-tallet.
Kongedømmet Ahom er ettertidens navn på riket, etter den etniske gruppen ahom. Men riket var egentlig multietnisk, og gikk under blant andre navn *Mong Dun Shun Kham* og *Assam*.

Kongedømmet Ahom var et av få i regionen som stod imot Mogulrikets ekspansjon. På 1500-tallet ble kongedømmet Chutiya innlemmet etter en krig. På gebynnelsen av 1800-tallet ble Ahom invadert av det burmesiske Konbaungdynastiet, som like etter gikk under for den britiske kolonialismen.

## Litteratur

* 
* 
* 
* 
* 
* 
* 

## Eksterne lenker
*
Going the Distance

***Going the Distance*** er en amerikansk romantisk komedie fra 2010. Filmen er regissert av Nanette Burstein, skrevet av Geoff LaTulippe og har Drew Barrymore og Justin Long i hovedrollene.

## Handling
Garrett (Justin Long), født og oppvokst i New York, har nettopp vært gjennom et stygt samlivsbrudd og er ikke klar for å knytte seg til enda et forhold. Hans store lidenskap er musikk, og han jobber i et plateselskap. Erin (Drew Barrymore) er en 31-årig kvinne fra San Francisco (tre tidssoner unna) som går på college og hospiterer hos en avis i New York for seks uker. Hennes store drøm er å bli journalist på heltid. De møtes tilfeldigvis på en bar, oppdager at de liker hverandre og går inn i en sommerflørt.

Imidlertid har de falt for hverandre innen sommeren er over, så når Erin drar tilbake til San Francisco, må de dermed lide seg gjennom et langdistanseforhold og prøve å møte hverandre på halvveien. Men det går bare til et visst punkt, og det vet Erin og Garrett. Når Erin får et jobbtilbud i hjembyen, må de bestemme seg for om de er villige til å ofre seg for forholdet.

## Rolleliste

## Eksterne lenker
* 
*
Nøytroninnfanging

**Nøytroninnfanging** er en kjernereaksjon hvor en atomkjerne kolliderer med et nøytron og disse smelter sammen til en tyngre atomkjerne. Nøytroner har ingen elektrisk ladning og kan derfor lettere trenge inn i en atomkjerne enn positivt ladde partikler, ettersom de sistnevnte støtes bort av elektrostatiske krefter.

Når en atomkjerne absorberer et nøytron, blir den ofte ustabil og henfaller. Ved henfall kan flere nøytroner sendes ut, og disse kalles i kjernereaktorsammenheng for fordrøyde nøytroner.

Ved nøytroninnfanging kan det dannes atomer med større atommasse enn 56. Slike dannes ikke ved fusjon.

## Se også
* Nøytronaktivering
Mandal saltverk

**Mandal saltverk** ble drevet i noen få år under Napoleonskrigene. Sommeren 1809 etablerte fire kjøpmenn i Mandal et saltverk øst for byen, på stedet som fremdeles kalles Saltverket. Den engelske blokaden fra høsten 1807 hadde ført til saltmangel og prisstigning. Et års tid senere var prisen på spansk salt 16 riksdaler per tønne, på innenlandsk salt 10-12 riksdaler. I kystdistriktene på Agder begynte mange å koke eget salt av sjøvann. Anlegget i Mandal besto av en hytte med to saltpanner der sjøvannet ble kokt, et pumpehus, flere renner og et bryggeanlegg. Saltverket sysselsatte fire arbeidere i kontinuerlige skift, dag som natt. I tillegg hadde man folk som drev vedhogst til den energikrevende kokeprosessen. 20-26 tønner salt ble produsert hver uke det første året. For å bedre kvaliteten på saltet, tilsatte man importert steinsalt fra England og fikk såkalt «fint salt». Denne metoden hadde lenge vært i bruk ved Vallø saltverk. Saltverket i Mandal ble nedlagt i 1815, etter at handelsforbindelsene med utlandet var blitt åpnet igjen.